รัฐบาลไทย-ข่าวทำเนียบรัฐบาล-ปลัด มท. เผยการจับกุมผู้ลักลอบผลิตอาวุธปืนผิดกฎหมายกลางเมืองราชบุรี กำชับทุกพื้นที่เดินหน้าประกาศสงครามยาเสพติดและอาวุธผิดกฎหมายทุกรูปแบบ
วันจันทร์ที่ 17 ตุลาคม 2565
ปลัด มท. เผยการจับกุมผู้ลักลอบผลิตอาวุธปืนผิดกฎหมายกลางเมืองราชบุรี กําชับทุกพื้นที่เดินหน้าประกาศสงครามยาเสพติดและอาวุธผิดกฎหมายทุกรูปแบบ
ปลัด มท. เผยการจับกุมผู้ลักลอบผลิตอาวุธปืนผิดกฎหมายกลางเมืองราชบุรี กําชับทุกพื้นที่เดินหน้าประกาศสงครามยาเสพติดและอาวุธผิดกฎหมายทุกรูปแบบ พร้อมย้ํา “ไม่มีเรื่องไหนในพื้นที่ที่กํานันผู้ใหญ่บ้านไม่รู้” ชูบทบาทกํานัน ผู้ใหญ่บ้าน ร่วมกับประชาชนสอดส่องดูแล
ปลัด มท. เผยการจับกุมผู้ลักลอบผลิตอาวุธปืนผิดกฎหมายกลางเมืองราชบุรี กําชับทุกพื้นที่เดินหน้าประกาศสงครามยาเสพติดและอาวุธผิดกฎหมายทุกรูปแบบ พร้อมย้ํา “ไม่มีเรื่องไหนในพื้นที่ที่กํานันผู้ใหญ่บ้านไม่รู้” ชูบทบาทกํานัน ผู้ใหญ่บ้าน ร่วมกับประชาชนสอดส่องดูแลเป็นหูเป็นตาในตําบล หมู่บ้าน เพื่อสร้างความสงบสุขที่ยั่งยืนในสังคม
วันนี้ (17 ต.ค. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า เมื่อช่วงบ่ายวันนี้ ได้รับรายงานว่า นายรณภพ เหลืองไพโรจน์ ผู้ว่าราชการจังหวัดราชบุรี พร้อมด้วย นายรนัสถ์ชัย พุ่มเจริญ นายอําเภอเมืองราชบุรี นํากําลังสมาชิก อส. กํานัน ผู้ใหญ่บ้าน ตําบลเจดีย์หัก ตํารวจภูธรจังหวัดราชบุรี และพิสูจน์หลักฐานจังหวัดราชบุรี ลงพื้นที่ตรวจสอบบ้านเลขที่ 1/104 และ 1/106 (หมู่บ้านการเคหะฯ) หลังได้รับแจ้งจากกํานัน ผู้ใหญ่บ้าน และตํารวจในพื้นที่ ว่ามีการลักลอบผลิตอาวุธปืนไทยประดิษฐ์ และดัดแปลงสภาพปืน ซึ่งจากการตรวจสอบเบื้องต้น พบอาวุธปืนยาว 1 กระบอก อาวุธปืนพกสั้น 8 กระบอก รวม 9 กระบอก พร้อมอุปกรณ์ที่ใช้ในการดัดแปลงและอุปกรณ์ที่เป็นส่วนประกอบปืนจํานวนมาก และสามารถจับกุมนายทศพล หรือ บาส อาศัยอยู่บ้านเลขที่ 1/106 ส่วนบ้านเลขที่ 1/104 ที่อยู่ติดกันนั้นมีนายเถลิงศักดิ์ หรือ อ้วน เป็นผู้เช่าได้ปีนข้ามกําแพงด้านหลังบ้าน หลบหนีไปได้ ขณะเจ้าหน้าที่กําลังเข้าตรวจค้น โดยได้ตรวจยึดของกลางไว้เป็นหลักฐานและนําตัวนายทศพล หรือ บาส ส่งพนักงานสอบสวน สภ.เมืองราชบุรี ดําเนินการตามกฎหมาย ส่วนนายเถลิงศักดิ์ อ้วน ได้รวบรวมพยานหลักฐานเพื่อออกหมายจับมาดําเนินคดีตามกฎหมายต่อไป
““ไม่มีเรื่องไหนในพื้นที่ที่กํานันผู้ใหญ่บ้านไม่รู้” ดังนั้น กํานัน ผู้ใหญ่บ้าน ทุกพื้นที่ ต้องร่วมกับพี่น้องประชาชนทุกตําบล หมู่บ้าน แจ้งเบาะแสการกระทําความผิดทุกชนิด อาชญากรรมทุกประเภท ซึ่งอาจมีอาชญากรแฝงตัวหรือหลบซ่อนตัวอยู่ในพื้นที่ ช่วยกันเป็นหูเป็นตา สอดส่องดูแล ถ้ามีคนแปลกหน้า หรือขับรถยานพาหนะแปลกตาเข้ามาในพื้นที่ ต้องช่วยกันดู ช่วยกันแจ้งให้นายอําเภอ ปลัดอําเภอ หรือตํารวจในพื้นที่ ได้ทราบ เพื่อตรวจสอบตรวจตราตามกฎหมาย อันจะเป็นการสร้างความเชื่อมั่น และความปลอดภัยในสวัสดิภาพของพี่น้องประชาชน และท้ายที่สุด สังคมไทยจะเป็นสังคมที่ปลอดภัย ใช้ชีวิตร่วมกับครอบครัว ร่วมกับคนในชุมชนได้มีความสุขอย่างยั่งยืน” นายสุทธิพงษ์ฯ กล่าวย้ําในช่วงแรก
นายสุทธิพงษ์ จุลเจริญ ปลัดกระทรวงมหาดไทย ได้กล่าวต่ออีกว่า นอกจากนี้ กระทรวงมหาดไทย จึงได้กําชับให้ผู้ว่าราชการจังหวัดทุกจังหวัด เน้นย้ําให้หัวหน้าส่วนราชการ นายอําเภอ ย้ําเตือนข้าราชการและบุคลากรในสังกัด ไม่ให้ยุ่งเกี่ยวกับยาเสพติด พร้อมทั้งดําเนินมาตรการในการป้องกัน ปราบปราม และบําบัดรักษา อย่างต่อเนื่อง ซึ่งมีตัวอย่างผลการปฏิบัติในวันนี้ ได้แก่
1. จังหวัดนครศรีธรรมราช นายอภินันท์ เผือกผ่อง ผู้ว่าราชการจังหวัดนครศรีธรรมราช ได้มอบหมายให้ นายวีระพรรณ สุขะวัลลิ นายอําเภอนาบอน บูรณาการร่วมกับ พลตํารวจตรี สมชาย ซื่อต่อตระกูล ผู้บังคับการตํารวจภูธรจังหวัดนครศรีธรรมราช พันตํารวจเอก ชัยภัทร ศรีเรือง ผู้กํากับการสถานีตํารวจภูธรนาบอน และ พันตํารวจโท วีระศักดิ์ คงเพชร ผู้บังคับการกองร้อยตํารวจตระเวนชายแดนที่ 417 สนธิกําลังติดตามแก๊งค้ายาเสพติดที่เชื่อมโยงระหว่างจังหวัดนครศรีธรรมราชกับจังหวัดสุราษฎร์ธานี จนสามารถจับกุมผู้ค้ายาเสพติดรายใหญ่ คือ นายพิชิต พรหมทอง หรือ “ชิต นาบอน” ชาวอําเภอนาบอน จังหวัดนครศรีธรรมราช พร้อมของกลางยาบ้า 40,000 เม็ด รถกระบะยี่ห้อ อีซูซุ สีบรอนซ์เงิน ทะเบียน บธ 7695 ตรัง เพื่อพนักงานสอบสวนดําเนินคดีตามกฎหมาย และอยู่ระหว่างติดตามจับกุมนายเกียรติศักดิ์ ผู้ต้องหาอีกราย มาดําเนินคดีต่อไป
2. จังหวัดแม่ฮ่องสอน นายเชษฐา โมสิกรัตน์ ผู้ว่าราชการจังหวัดแม่ฮ่องสอน ได้สั่งการให้ นายทศพล สินยบุตร นายอําเภอปาย พร้อมด้วยนายภูรีภัทร พิพัฒน์พงศธร นายพิเชษฐ พุ่มนวน ปลัดอําเภอฝ่ายความมั่นคงอําเภอปาย นํากําลังสมาชิกกองร้อยอาสารักษาดินแดนอําเภอปาย ที่ 4 ร่วมกับตํารวจสถานีตํารวจภูธรปาย ตํารวจตระเวนชายแดนที่ 3363 และเจ้าหน้าที่ทหาร จับกุมผู้กระทําผิดเกี่ยวกับยาเสพติด จํานวน 2 ราย โดยรายแรก เป็นชายไทย อายุ 40 ปี อยู่บ้านเลขที่ 86 หมู่ที่ 6 ตําบลเวียงใต้ อําเภอปาย จังหวัดแม่ฮ่องสอน พร้อมด้วยของกลาง ยาเสพติดให้โทษประเภท 1 (เมทแอมเฟตามีนหรือยาบ้า) จํานวน 217 เม็ด และอาวุธปืนไทยประดิษฐ์ (ปืนแก๊ปยาว) ไม่มีหมายเลขทะเบียน จํานวน 1 กระบอก พร้อมนําส่งพนักงานสอบสวนดําเนินคดี สําหรับรายที่สองเป็นชายไทย อายุ 41 ปี อยู่บ้านเลขที่ 45 หมู่ที่ 11 ตําบลทุ่งยาว อําเภอปาย จังหวัดแม่ฮ่องสอน พร้อมด้วยของกลาง ยาเสพติดให้โทษประเภท 1 จํานวน 106 เม็ด นําส่งพนักงานสอบสวนดําเนินคดี
3. จังหวัดลําพูน นายสันติธร ยิ้มละมัย ผู้ว่าราชการจังหวัดลําพูน มอบหมายให้นายประเชิญ สมองดี นายอําเภอบ้านโฮ่ง พร้อมด้วยนายวัชชพล บาระมี ปลัดอําเภอหัวหน้ากลุ่มงานบริหารงานปกครอง นายวีระชาติ ทาลึ ปลัดอําเภอฝ่ายความมั่นคง และนายหมู่ใหญ่จรัญ จิโนกูล สมาชิกกองร้อยอาสารักษาดินแดนบ้านโฮ่ง ที่ 4 สนธิกําลังชุดปฏิบัติการพิเศษฝ่ายปกครองอําเภอบ้านโฮ่ง “พยัคฆ์สามยอด” พร้อมด้วยชุดปฏิบัติการตําบลหนองปลาสะวาย “พยัคฆ์มัจฉา” ประกอบด้วย กํานันตําบลหนองปลาสะวาย ผู้ใหญ่บ้าน และสารวัตรกํานันฯ ร่วมกับดาบตํารวจวัฒนา ศรีวิชัยผัด ผบ.หมู่ (ป.) สถานีตํารวจภูธรบ้านโฮ่ง วางแผนเข้าทําการจับกุมผู้เกี่ยวข้องยาเสพติด จํานวน 1 ราย อายุ 61 ปี พร้อมด้วยของกลางจํานวน 24 เม็ด ณ บริเวณเพิงพักไม่มีเลขที่ หมู่ 2 ต.หนองปลาสะวาย อ.บ้านโฮ่ง จ.ลําพูน ส่งพนักงานสอบสวนดําเนินคดีตามกฎหมาย
4. จังหวัดนราธิวาส นายสนั่น พงษ์อักษร ผู้ว่าราชการจังหวัดนราธิวาส บูรณาการร่วมกับตํารวจภูธรจังหวัดนราธิวาส สั่งการให้ชุดปฏิบัติการจู่โจม สภ.ปะลุกาสาเมาะ นําโดย ร.ต.ต.บุญสิน สงสุรินทร์ ร่วมกันจับกุม นายศักดา อายุ 41 ปี อ.จะนะ จ.สงขลา ซึ่งกําลังขับรถยนต์อีซูซุ รุ่นดีแม็ก สีดํา หมายเลขทะเบียน ชัยนาท ผ่านจุดตรวจหน้า สภ.ปะลุกาสาเมาะ ต.ปะลุกาสาเมาะ อ.บาเจาะ สามารถตรวจพบของกลางที่ได้ตรวจยึดไว้คือ ยาบ้า รวม 199,800 เม็ดยาบ้า รถยนต์อีซูซุ รุ่นดีแม็ก สีดํา หมายเลขทะเบียนจังหวัดชัยนาท โทรศัพท์ยี่ห้อโนเกีย สีฟ้า พร้อมซิมเครือข่าย AIS จํานวน 2 ซิม โทรศัพท์ ไอโฟน 13 pro max สีฟ้า พร้อมซิมเครือข่าย AIS จํานวน 1 ซิม ซึ่งได้นําตัวผู้ต้องหาส่งพนักงานสอบสวน สภ.ปะลุกาสาเมาะเพื่อดําเนินคดีตามกฎหมาย
5. จังหวัดอุตรดิตถ์ นายสมหวัง พ่วงบางโพ ผู้ว่าราชการจังหวัดอุตรดิตถ์ ได้ร่วมกับ พล.ต.ท.อัคราเดช พิมลศรี ผู้บัญชาการตํารวจภูธรภาค 6 นายสราวุธ ภักดี ผู้อํานวยการ ป.ป.ส.ภาค 6 ร่วมกันแถลงข่าวการจับกุมคดียาเสพติดรายสําคัญ โดยตํารวจสถานีตํารวจภูธรวังกะพี้ และหน่วยงานที่เกี่ยวข้องเข้าร่วมจับกุมขยายผลทําลายเครือข่ายยาเสพติด ซึ่งสามารถจับกุมนายบุญญฤทธิ์ หรือดอส อายุ 38 ปี นายระมาด หรือเก๋ อายุ 34 ปี ชาว ต.ไผ่ล้อม อ.ลับแล จ.อุตรดิตถ์ ยึดยาบ้าได้รวม 100,290 เม็ด อาวุธปืน 3 กระบอก กระสุนปืน 38 นัด ตรวจยึดทรัพย์รถยนต์เก๋ง 1 คัน ราคาประมาณ 150,000 บาท รถจักรยานยนต์ยี่ห้อฮอนด้า 1 คัน ซึ่งผู้ต้องหาทั้งคู่เป็นเครือข่ายของกลุ่มนักค้ายาเสพติดรายสําคัญทางภาคเหนือที่ลักลอบนํายาบ้าเข้ามาจําหน่ายในพื้นที่ โดยชุดปฏิบัติการฯ จะได้ทําการสืบสวนเพื่อติดตามจับกุมผู้ต้องหารายอื่น ๆ ต่อไป
และในจังหวัดพื้นที่ชายแดนติดต่อกับประเทศเพื่อนบ้าน ได้มีการคุมเข้มตรวจสอบตรวจตราผู้เดินทางเข้าออกประเทศอย่างรัดกุม โดย นายชลธี ยังตรง ผู้ว่าราชการจังหวัดอุบลราชธานี มอบหมายให้ นายกองตรีอุบล พีระพรปัญญา นายอําเภอนาตาล จังหวัดอุบลราชธานี ร่วมกับ นายหมวดเอกอาทิตย์ ภูละคร ปลัดอําเภอหัวหน้ากลุ่มงานความมั่นคงอําเภอนาตาล นํากําลังสมาชิก อส.กองร้อย อส.อ.นาตาลที่ 23 ร่วมกับ ชุดรักษาความปลอดภัยหมู่บ้าน (ชรบ.) บ้านปากแซง ร่วมกันตรวจค้นยาเสพติดและสิ่งผิดกฎหมายจากประชาชน สปป.ลาว ที่ข้ามมาแลกเปลี่ยนซื้อ-ขายสินค้า ที่ตลาดนัดชายแดนบ้านปากแซง หมู่ 3 ตําบลพะลาน ผลการปฏิบัติตรวจประชาชน สปป.ลาว 70 คน แยกเป็นชาย 15 คน หญิง 55 คน เป็นไปด้วยความเรียบร้อยและไม่พบการกระทําความผิด
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า สําหรับการดําเนินการตามแนวทาง “กวาดบ้านให้กับตัวเอง” เพื่อตรวจสารเสพติดบุคลากรในสังกัดทุกพื้นที่ นายสนั่น พงษ์อักษร ได้มอบหมายให้ นายอนิรุทร บัวอ่อน นายอําเภอสุไหงโก-ลก สุ่มตรวจข้าราชการ พนักงาน เจ้าหน้าที่ รวมทั้งกํานัน ผู้ใหญ่บ้านในสังกัดอย่างต่อเนื่อง โดยในวันนี้ผลการตรวจไม่พบสารเสพติดในร่างกายบุคลากรในสังกัด พร้อมกําชับหากผู้ใดเกี่ยวข้องกับยาเสพติด จะต้องถูกดําเนินคดีทั้งทางอาญา และทางวินัยอย่างเด็ดขาด และในพื้นที่จังหวัดนครศรีธรรมราช นายธีระพงศ์ ช่วยชู นายอําเภอปากพนัง ร่วมกับผู้กํากับการสถานีตํารวจภูธรปากพนัง ตรวจปัสสาวะเพื่อหาสารเสพติดให้กับเจ้าหน้าที่ตํารวจ สถานีตํารวจภูธรปากพนัง จํานวน 152 นาย ผลการตรวจไม่พบสารเสพติดทุกนาย รวมถึงในพื้นที่จังหวัดนครพนม ได้ดําเนินการตรวจสารเสพติด Re-x-Ray สมาชิกกองอาสารักษาดินแดนจังหวัดนครพนม จํานวน 43 นาย ผลการตรวจปัสสาวะผลเป็นลบ ไม่พบสารเสพติดในร่างกายทุกนาย และเน้นย้ํามิให้กําลังพลทุกนายเข้าไปเกี่ยวข้องกับยาเสพติดทุกประเภทอย่างเด็ดขาด และที่จังหวัดอุตรดิตถ์ นายจักรี สโมสร นายอําเภอน้ําปาด มอบหมายให้ นายทวีศักดิ์ พุ่มมรดก ปลัดอําเภอ หัวหน้ากลุ่มงานบริหารงานปกครอง และนายนพนิวัฒน์ อัคจร ปลัดอําเภอฝ่ายความมั่นคง ดําเนินนนโยบายจังหวัดอุตรดิตถ์ “เมืองสงบมั่นคง ปลอดภัย” ลงพื้นที่สุ่มตรวจสารเสพติด Re-x-Ray กลุ่มข้าราชการ เจ้าหน้าที่ และลูกจ้าง ของ อุทยานแห่งชาติต้นสักใหญ่ ต.น้ําไคร้ อ.น้ําปาด จ.อุตรดิตถ์ จํานวน 47 นาย ผลการตรวจปัสสาวะผลเป็นลบ ทุกนาย
“กระทรวงมหาดไทย เดินหน้าอย่างมุ่งมั่นในการทําสงครามกับยาเสพติดและอาวุธผิดกฎหมายทุกชนิด ด้วยการบูรณาการการทํางานกับเจ้าหน้าที่ตํารวจ ทหาร ป.ป.ส. รวมถึงทุกหน่วยงานที่เกี่ยวข้องอย่างเข้มข้น โดยใช้ทุกกลไกภาคีเครือข่ายในพื้นที่ ลงพื้นที่ลุยกวาดล้างผู้กระทําความผิดอย่างแข็งขัน พร้อมทั้งนําผู้หลงผิดไปเสพยาเสพติดหรือติดยาเสพติดเข้ารับการบําบัดรักษา เพื่อคืนคนดีให้กับสังคม ให้กับครอบครัว และหมั่นลงพื้นที่ติดตามผลการรักษาอย่างต่อเนื่อง เพื่อไม่ให้ปัญหายาเสพติดเป็นปัจจัยทําลายคนบริสุทธิ์อีก อันจะทําให้ลูกหลานของพวกเราทุกคน อยู่ในสังคมได้อย่างเป็นปกติสุข พร้อมทั้งได้กําชับผู้ว่าราชการจังหวัด นายอําเภอ กํานัน ผู้ใหญ่บ้าน สร้างการรับรู้ประชาสัมพันธ์หมายเลขติดต่อในการแจ้งเบาะแส โดยเฉพาะอย่างยิ่งสายด่วนศูนย์ดํารงธรรม 1567 และหมายเลขที่ติดต่อหน่วยงานที่เกี่ยวข้องในพื้นที่ได้อย่างสะดวก มีเจ้าหน้าที่สแตนบายพร้อมเข้าดําเนินการตามเบาะแสตลอด 24 ชั่วโมง เพื่อให้พี่น้องประชาชนสามารถจดจําและติดต่อได้ง่าย อันเป็นการอํานวยความสะดวกและเป็นการเพิ่มช่องทางการมีส่วนร่วมในการช่วยกันดูแลความสงบเรียบร้อยของบ้านเมือง” นายสุทธิพงษ์ฯ กล่าวในช่วงท้าย